# Alone Together

Alone Together és una pel·lícula de drama romàntic estatunidenc del 2022 escrita i dirigida per Katie Holmes. La pel·lícula és protagonitzada per la mateixa Holmes, Jim Sturgess, Derek Luke, Melissa Leo, Zosia Mamet i Becky Ann Baker. Es va exhbir al Festival de Cinema de Tribeca el 14 de juliol de 2022 i es va estrenar als cinemes dels Estats Units el 22 de juliol de 2022 amb la distribució de Vertical Entertainment. S'ha doblat al català.

## Sinopsi

La pel·lícula se centra en dos desconeguts que comparteixen un pis d'Airbnb a l'estat de Nova York durant el confinament de la COVID-19.

## Repartiment

* Katie Holmes com a June
* Jim Sturgess com a Charlie
* Derek Luke com a John
* Melissa Leo com a Deborah
* Zosia Mamet com a Margaret
* Becky Ann Baker com a Jan

## Producció

Katie Holmes va escriure el guió de la pel·lícula al principi del confinament el 2020. Alone Together, produïda per la seva nova productora anomenada Lafayette Pictures, és la seva segona pel·lícula com a directora. Va produir la pel·lícula amb Jordan Yale Levine, Jordan Beckerman i Jesse Korman de Yale Productions, i Shaun Sanghani, propietari d'SSS Entertainment.

## Estrena

La pel·lícula es va estrenar al Festival de Cinema de Tribeca el 14 de juliol de 2022. Vertical Entertainment va adquirir els drets de distribució als Estats Units. La pel·lícula es va estrenar als cinemes el 22 de juliol de 2022 i es va estrenar a la carta el 29 de juliol de 2022.

## Rebuda

L'agregador de ressenyes Rotten Tomatoes informa que el 30% dels 37 crítics van donar a la pel·lícula una crítica positiva, amb una valoració mitjana de 4,70 punts sobre 10. El consens dels crítics del lloc diu: "La directora Katie Holmes adopta un enfocament atractiu de la seva història, però no n'hi ha prou per compensar els personatges insípids d'Alone Together i la seva previsibilitat general".

## Referències

* 1 2 3 Massoto, Erick. «'Alone Together' Trailer Teases a "Lockdown Love Story" in Katie Holmes-Directed Rom-Com». Collider, 09-06-2022. [Consulta: 10 juliol 2022].
* 1 2 «Alone Together | 2022 Tribeca Festival». Tribeca. [Consulta: 10 juliol 2022].
* ↑ Gyarkye, Lovia. «Katie Holmes' 'Alone Together': Film Review | Tribeca 2022». The Hollywood Reporter, 16-06-2022. [Consulta: 10 juliol 2022].
* 1 2 Grobar, Matt. «Vertical Entertainment Acquires Tribeca-Bound Romantic Drama 'Alone Together' Directed By & Starring Katie Holmes». Deadline, 03-06-2022. [Consulta: 10 juliol 2022].
* ↑ «Alone Together». Goita què fan, ara!. [Consulta: 21 febrer 2024].
* ↑ Bergeson, Samantha. «'Alone Together' Review: Katie Holmes' COVID Lockdown Rom-Com Quietly Shines, Until It Doesn't» (en anglès). IndieWire, 17-06-2022. [Consulta: 14 juliol 2022].
* ↑ «Tribeca 2022 Women Directors: Meet Katie Holmes – "Alone Together"» (en anglès americà). womenandhollywood.com. [Consulta: 14 juliol 2022].
* ↑ Lang, Brent. «Katie Holmes on Moving Into Directing With New Production Company Lafayette Pictures» (en anglès americà). Variety, 21-06-2022. [Consulta: 14 juliol 2022].
* ↑ D'Alessandro, Anthony. «Katie Holmes Launches Lafayette Pictures In Partnership With Yale Productions; Actress-Filmmaker Prepping 'Rare Objects' Feature» (en anglès americà). Deadline, 24-06-2021. [Consulta: 14 juliol 2022].
* ↑ Saperstein, Pat. «SSS Entertainment Launches The Syndicate Sales Company With Katie Holmes, Neil Labute Films» (en anglès americà). Variety, 10-03-2022. [Consulta: 14 juliol 2022].
* ↑ «Alone Together». Rotten Tomatoes. Fandango. [Consulta: 23 gener 2023].